b'\n_START_ARTICLE_\nJosip Vaz\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je 1651. godine u Goi, u Indiji. Za sve\xc4\x87enika je zare\xc4\x91en 1676. godine. Nakon \xc5\xa1to je 1684. godine osnovao dru\xc5\xa1tvo sve\xc4\x87enika po uzoru na Oratorij sv. Filipa Nerija, Josip odlu\xc4\x8duje po\xc4\x87i u \xc5\xa0ri Lanku. U \xc5\xa0ri Lanku je do\xc5\xa1ao 1687. godine iz Indije odjeven kao prosjak. Povod njegova dolaska je bilo te\xc5\xa1ko stanje katolika na \xc5\xa0ri Lanci._NEWLINE_Kad su Nizozemci osvojili \xc5\xa0ri Lanku \xc5\xa1irio se veliki utjecaj kalvinista. Nizozemci su tako sve katolike osumnji\xc4\x8dili da su portugalski \xc5\xa1pijuni. Nizozemski progoni katolika na \xc5\xa0ri Lanci bili su nemilosrdni i dugotrajni. Katolici su tri desetlje\xc4\x87a bili bez sakramenata. Na udaru se na kraju na\xc5\xa1ao i Josip Vaz koji je bio zatvoren na dvije godine. Naposljetku je na\xc5\xa1ao uto\xc4\x8di\xc5\xa1te kod budisti\xc4\x8dkog vladara Kraljevstva Kandyja gdje je mogao slobodno djelovati._NEWLINE_Crkva u \xc5\xa0ri Lanki ve\xc4\x87 je 1737. godine pokrenula postupak za njegovo progla\xc5\xa1enje bla\xc5\xbeenim. Bla\xc5\xbeenim ga je proglasio papa Ivan Pavao II. 21. sije\xc4\x8dnja 1995. godine u Galle Face Greenu, Colombo. Prigodom apostolskog putovanja na \xc5\xa0ri Lanku, papa Franjo I. ga je na misi u Colombu 14. sije\xc4\x8dnja 2015. godine proglasio svecem. Blagdan sv. Josipa Vaza je 16. sije\xc4\x8dnja.'